Wara l-Bwieb tal-Ħġieġ Silta mir-rumanz mhux pubblikat RAVMOND MAHONEV Tmewweġ ma' saqajha sbieħ il-libsa twila bajdanija mal-qigħan ħadrana tal-bosk. Il-foresta ta' tfulitu. Il-masġar ta' żgħożitu. Qajl qajl, bil-mod itterraq, passejha żgħar, ħelwin, bħal binja lmija, b'ħeffa ta' ballerina, ċerva ġwejda żżiġġ minn bejn il-weraq kbir, dellija. Ġisimha jfewwaħ ħlewwet taqtir t'għasret il-ward, l-istefanotis, ġiżimin jogħnos fuq l-imħadda ta' sbuħitha. Xuxitha qastnija tfewweġ ma' l-irjieħ u tostor sidirha sħun, taqa' fuq spallejha bħal għata msaħħra f'lejla ta' ksieħ u mħabba. Mistrieħa titbandal fid-dgħajsa wenniesa mdawra b'tax-xmara ċ- ċafċif tal-mewġiet li jħeddlu, li jqanqlu. Fil-jiem ta' sfuret il-qamħ u l-ewwel ħuttaf, fl-imrieżaq ta' xemx staġun ġdid, isserraħ riġlejha fil-ġonna tal-villa sajfija fil-wesa' tax- xgħari. B'leħenha ċar u ġieri tgħanni man-noti fuq il-pjanu jperreċ melodiji ta' tifkir fi ijieli nostalġija, f'għodwiet melankonija. Fuq l-ifrem żiemel iswed taqsam l-għelieqi, tofroq il-ħdura xeblieka f'tlebbit li jqawwi ż-żiffa tħannen lil ħaddejha fietla. Oħtu. Żagħżugħa lewn l-għasel u l-ward. Ħafifa daqs ilmet nixxiegħa isserrep fix-xquq bejn il-blat. Lventa, fuq ruħha, nifisha maqtugħ, tiġġerra fil-logħob ta' min moħħu fuq ġwejnaħ l-irjieħ. Oħtu, Bħalninfa, sirena, bħal xbejba tal-ħolm fuq fommha ħamran il-bews ta' min ħabbha — żagħżugħ bit-tinqixa tal-bronż u tad-deheb. Oħtu. Tbissim'tha u d-daħka titliegħeb fuq xoffet il-hena ta' jiemha bla mġebbla bid-dieq. Oħtu. Taħt l-għoli tas-siġar, dirgħajha ma' qaddu, turih it-titjir tal-għasafar ġo beraħ kaħlan. Oħtu. Quddiem il-fuklar fl-ixtiewi li jdendlu mm'għajnejhom il-qtar imtertrin tal-ħalbiet, bi ktejjeb f'ħoġorha, u hu, jnewlilha l-ħlewwiet. Oħtu. Tisqih mill-kristall il-benna ta' togħmet l-inbejjed u tbusu fuq kpiepel għajnejh x'ħin fl-eqqel waqtiet ikarwat ir-ragħad. Oħtu. Tfisqilu kull biża', tberridlu ħuġbejh u b'swaba' imrejxa 'l xagħru tofroqlu fl-iljieli ġrajjiet u stejjer ta' qabel l-irqad. Oħtu. Tbaskit ta' ħbejżiet. Halib mill-irziezet u x-xiwi tal-ġwież fir-reżħ malli tinżel ix-xemx tal-Ħarifa. Li ħabbet, u ħennet, li għajxet. Oħtu. Li ġarrbet. Li ngħaqdet mar-raġel li ħabbha u tbiegħdet sa għebet u ntilfet fiċ-ċpar tat-tnessija. Hu li baqa' waħdu. Sa ħolom b'dak li ma rax u f'dak li ra, stħajjel. Sa ħaseb f'dak li ma sabx u f'dak li sab, xtaqha. Sa t-telfa nbidlet f'ċaħda, iċ-ċaħda f'kilba, il-kilba f'ossessjoni. U kieku baqgħu hu u hi. U kienu kibru maż-żmien it-tnejn li huma, it-tnejn li kienu, meta l- masġar kien igezzez fih surithom, meta s-sħab dellel is-sjufu tberred l-għatx fin-nixxigħat. Meta l-weraq lewn in-naspla fi sfuritha waqa' fuqhom fil-Ħarifa ta' mitt frotta bellusija. Meta tgħasar it-tuffieħ u r- raba' nżera'. Meta l-ewwel rumminiet xirfu mistħija fuq il-friegħi sabiex ħammru l-weraq niedi f'qtar ix-xita. Meta qamu mill-imbiegħed, jonfħu l-għadab irwiefen ġodda ta' staġun l-għaġuża mgħakksa ta' kull ħajja. U kien baqa' jħobbha. Bogħod minnha, hi, ħabbitu. U meta ltaqgħu, iġġeddu t-tifkiriet ta' meta l-ġonna fewħu u warrdu, ta' meta l-qċaċet bajdu u ttajret fuqanija l-ajkla tibni l-bejta. Xbubitha kienet fetħet sew bħal warda u 'l mara tal-ħolma tiegħu raha ġo fiha — hi li kienet dell ħafif ta' ommu.